CELEX: 52012DP0103
Language: lv
Date: 2012-03-29 00:00:00
Title: Pieprasījums aizstāvēt Luigi de Magistris deputāta imunitāti Eiropas Parlamenta 2012. gada 29. marta lēmums par pieprasījumu aizstāvēt Luigi de Magistris imunitāti un privilēģijas (2011/2189(IMM))

6.9.2013   
            
            
               LV
            
            
               Eiropas Savienības Oficiālais Vēstnesis
            
            
               CE 257/89
            
         Ceturtdiena, 2012. gada 29. martsPieprasījums aizstāvēt Luigi de Magistris deputāta imunitāti
   P7_TA(2012)0103
   Eiropas Parlamenta 2012. gada 29. marta lēmums par pieprasījumu aizstāvēt Luigi de Magistris imunitāti un privilēģijas (2011/2189(IMM))
   2013/C 257 E/14
   
      Eiropas Parlaments,
   
               —
            
            
               ņemot vērā Luigi de Magistris2011. gada 20. jūlija pieprasījumu, par kuru 2011. gada 12. septembrī paziņoja plenārsēdē, aizstāvēt viņa imunitāti saistībā ar tiesas procesiem Lamēcijas tiesā Itālijā,
            
         
               —
            
            
               pēc Luigi de Magistris uzklausīšanas saskaņā ar Reglamenta 7. panta 3. punktu,
            
         
               —
            
            
               ņemot vērā Luigi de Magistris saskaņā ar Reglamenta 7. panta 3. punktu iesniegtos rakstveida paskaidrojumus,
            
         
               —
            
            
               ņemot vērā Līgumam par Eiropas Savienības darbību (LESD) pievienotā 7. protokola par privilēģijām un imunitāti Eiropas Savienībā 8. un 9. pantu, 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,
            
         
               —
            
            
               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta un 2011. gada 6. septembra spriedumu (1),
            
         
               —
            
            
               ņemot vērā Itālijas Republikas Konstitūcijas 68. pantu,
            
         
               —
            
            
               ņemot vērā Reglamenta 6. panta 3. punktu un 7. pantu,
            
         
               —
            
            
               ņemot vērā Juridiskās komitejas ziņojumu (A7-0075/2012),
            
         
               A.
            
            
               tā kā Eiropas Parlamenta deputāts Luigi de Magistris ir pieprasījis aizstāvēt savu parlamentāro imunitāti saistībā ar tiesas procesiem Itālijas tiesā;
            
         
               B.
            
            
               tā kā Luigi de Magistris pieprasījums ir saistīts ar tiesas pavēsti, kuru Antonio Saladino vārdā izdevusi Lamēcijas tiesa saistībā ar Luigi de Magistris apgalvojumiem 2011. gada 9. marta intervijā, kura publicēta Itālijas laikrakstā „Il Fatto Quotidiano”;
            
         
               C.
            
            
               tā kā saskaņā ar tiesas pavēsti intervijā paustie apgalvojumi ir neslavas celšana, kuras rezultātā ir iesniegta prasība par zaudējumu atlīdzināšanu;
            
         
               D.
            
            
               tā kā apgalvojumi tika pausti un intervija tika publicēta laikā, kad Luigi de Magistris bija Eiropas Parlamenta deputāts, kuru ievēlēja 2009. gada Eiropas Parlamenta vēlēšanās;
            
         
               E.
            
            
               tā kā, pamatojoties uz Protokola par privilēģijām un imunitāti Eiropas Savienībā 8. pantu, attiecībā uz Eiropas Parlamenta locekļiem nevar veikt izmeklēšanas darbības, viņus aizturēt vai uzsākt tiesvedību sakarā ar viedokli, ko viņi pauduši, vai balsojumu, ko viņi veikuši, pildot pienākumus, un tā kā, pamatojoties uz minētā protokola 9. pantu, uz Eiropas Parlamenta deputātiem viņu valstī attiecas imunitāte, ko piešķir attiecīgās valsts parlamenta locekļiem;
            
         
               F.
            
            
               tā kā Luigi de Magistris atsaucas gan uz protokola 8., gan 9. pantu, taču, ņemot vērā Itālijas Konstitūcijas 68. pantu, uz šo gadījumu neattiecas 9. pants, tā kā viņš acīmredzot paļaujas tikai uz 8. pantu;
            
         
               G.
            
            
               tā kā saskaņā ar Parlamentā iedibināto kārtību tas, ka tiesas procesam ir civiltiesību vai administratīvo tiesību raksturs vai ka daži tā aspekti piekrīt civiltiesību vai administratīvo tiesību jomai, pats par sevi nenozīmē, ka saskaņā ar minēto pantu nevar piemērot imunitāti;
            
         
               H.
            
            
               tā kā lietas fakti, kas izklāstīti tiesas pavēstē un Luigi de Magistris rakstveida paskaidrojumos Juridiskajai komitejai, norāda, ka viņa apgalvojumiem nav tiešas, acīmredzamas saistības ar Luigi de Magistris kā Eiropas Parlamenta deputāta pienākumu veikšanu;
            
         
               I.
            
            
               tā kā Luigi de Magistris, paužot attiecīgos apgalvojumus, nerīkojās saistībā ar Eiropas Parlamenta deputāta darba pienākumiem,
            
         
               1.
            
            
               nolemj neaizstāvēt Luigi de Magistris imunitāti un privilēģijas;
            
         
               2.
            
            
               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu kompetentajai Itālijas Republikas iestādei un Luigi de Magistris.
            
         
      (1)  Lieta 101/63 Wagner pret Fohrmann un Krier, Recueil, 195. lpp., Lieta 149/85 Wybot pret Faure un citiem, Recueil, 2391. lpp., Lieta T-345/05 Mote pret Parlamentu, Krājums, II-2849. lpp., Apvienotās lietas C-200/07 un C-201/07 Marra pret De Gregorio un Clemente, Krājums, I-7929. lpp. un Lieta T-42/06 Gollnisch pret Parlamentu 2010. g. Krājums II-1135. lpp., un Lieta C-163/10 Patriciello (Krājumā vēl nav publicēta).